Diari Oficial de la Generalitat Valenciana


Sumari del DOGV 4414, del 09-01-2003 (2002/14812)

ORDE de 17 de desembre de 2002, de la Conselleria d'Agricultura, Pesca i Alimentació, per la qual s'aprova el Pla Integral d'Aprofitament de les Aigües Depurades de la Zona de la Pedrera (Alacant).
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14299


Data del document
:   17-12-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * Orihuela
    * Rojales
    * Jacarilla
    * Benijófar
    * San Miguel de Salinas
    * Benejúzar
    * Algorfa
    * Bigastro
    * Montesinos, los
    * Almoradí
    * Pilar de la Horadada
    * cultura regional
    * tractament de l'aigua
    * programa d'actuació
    * ordenació hidroagrícola

ORDE de 17 de desembre de 2002, de la Conselleria d'Agricultura, Pesca i Alimentació, per la qual s'aprova el Pla Integral d'Aprofitament de les Aigües Depurades de la Zona de la Pedrera (Alacant). [2002/14504]
  
La Conselleria d'Agricultura, Pesca i Alimentació té, entre els seus objectius prioritaris, la modernització del regadiu de la Comunitat Valenciana. Això comporta la realització d'obres que milloren la gestió dels recursos hídrics adequant les infraestructures als moderns sistemes de reg.
  
Conseqüentment amb això, la Conselleria d'Agricultura, Pesca i Alimentació ha redactat un pla d'obres que comprén els térmens municipals d'Algorfa, Almoradí, Benejúzar, Benijófar, Bigastro, Jacarilla, Los Montesinos, Orihuela, Rojales, San Miguel de Salinas i Pilar de la Horadada.
  
Les actuacions previstes són les necessàries per a establir la regulació adequada per al manteniment d'un equilibri hídric entre necessitats i recursos disponibles, així com els mecanismes d'explotació que permeten una considerable reducció dels efectes de la salinització dels recursos subterranis i l'aprofitament de les aigües depurades.
  
En virtut d'això, a proposta de la Direcció General de Modernització d'Estructures Agràries, i fent ús de les facultats que tinc assignades,
  
ORDENE
  
Article 1
  
Queda aprovat el Pla Integral d'Aprofitament de les Aigües Depurades de la Zona de la Pedrera (Alacant).
  
Article 2
  
D'acord amb l'article 62 de la Llei de Reforma i Desenrotllament Agrari i amb els decrets 151/1990, de 17 de setembre, i 13/1995, de 10 de gener, del Consell de la Generalitat Valenciana, les obres d'embassaments o depòsits, xàrcies de canonades d'impulsions, connexions entre basses i les xàrcies, estacions de bombament, instal·lacions elèctriques, automatització, millora de la gestió i la construcció d'un centre general de gestió queden classificades com d'interés general, en el grup A de l'article 61 de la Llei de Reforma i Desenrotllament Agrari mencionada.
  
DISPOSICIONS FINALS
  
Primera
  
La Direcció General de Modernització d'Estructures Agràries dictarà les normes complementàries per a la millor aplicació de les disposicions d'esta orde.
  
Segona
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 17 de desembre de 2002
  
La conselleria d'Agricultura, Pesca i Alimentació,